Ο **Μπόγιαν Μπογκντάνοβιτς** (κροατικά: Bojan Bogdanović) (γενν. 18 Απριλίου 1989) είναι Κροάτης, γεννημένος στη Βοσνία, επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τους Γιούτα Τζαζ.

Εκπροσωπεί την Εθνική Κροατίας.

Σταδιοδρομία σε συλλόγους
-------------------------

### Πρώτα χρόνια

Γεννημένος στο Μόσταρ της Βοσνίας και Ερζεγοβίνης, ο Μπογκντάνοβιτς ξεκίνησε την καριέρα του το 2004 με τον σύλλογο της γενέτειράς του, την ΧΚΚ Ζρίνσκι Μόσταρ, όπου έπαιξε για μία σεζόν. Το 2005, υπέγραψε πενταετές συμβόλαιο με τη Ρεάλ Μαδρίτης, αλλά δόθηκε δανεικός πίσω στη Ζρίνσκι Μόσταρ για τη σεζόν 2005–06. Τις σεζόν 2006–07 και 2007–08, έπαιξε για την ομάδα νέων της Ρεάλ Μαδρίτης, τη Ρεάλ Μαδρίτης Β, στο πρωτάθλημα 4ης Κατηγορίας της Ισπανίας. Το 2008, δόθηκε δανεικός στην ΚΜ Μούρθια για τη σεζόν 2008–09. Τον Ιανουάριο του 2009, εντάχθηκε ξανά στην Ρεάλ Μαδρίτης Β. Μετά τη σεζόν 2008–09, αποχώρησε από τη Ρεάλ Μαδρίτης.

### Τσιμπόνα Ζάγκρεμπ (2009–2011)

 Ο Μπογκντάνοβιτς με την Τσιμπόνα
Τον Αύγουστο του 2009, ο Μπογκντάνοβιτς υπέγραψε τετραετές συμβόλαιο με την Τσιμπόνα Ζάγκρεμπ. Τον Ιούλιο του 2010 υπέγραψε τριετή επέκταση συμβολαίου με την ομάδα. Μετά τη σεζόν 2010–11, αποχώρησε από την Τσιμπόνα.

### Φενέρμπαχτσε (2011–2014)

Στις 19 Ιουνίου 2011, ο Μπογκντάνοβιτς υπέγραψε πολυετές συμβόλαιο με τη Φενέρμπαχτσε. Στις 23 Ιουνίου 2011, επιλέχθηκε με την 31η συνολική επιλογή στο NBA Ντραφτ του 2011 από τους Μαϊάμι Χιτ. Αργότερα ανταλλάχθηκε στους Μινεσότα Τίμπεργουλβς και στη συνέχεια ξανά στους Νιου Τζέρσεϊ Νετς τη νύχτα του ντραφτ.

Τον Σεπτέμβριο του 2012, η Φενέρμπαχτσε επιβεβαίωσε ότι ο Μπογκντάνοβιτς θα επέστρεφε για τη σεζόν 2012-13. Τον Ιούλιο του 2013, μετά από μια αποτυχία των διαπραγματεύσεων με τους Μπρούκλιν Νετς για πιθανή εξαγορά συμβολαίου, ο Μπογκντάνοβιτς ανακοίνωσε την απόφασή του να επιστρέψει στη Φενέρμπαχτσε για τη σεζόν 2013-14.

### Μπρούκλιν Νετς (2014–2017)

Στις 20 Ιουλίου 2014, ο Μπογκντάνοβιτς υπέγραψε τριετές συμβόλαιο 10 εκατομμυρίων δολαρίων με τους Μπρούκλιν Νετς. Μετά την έναρξη των πρώτων 19 αγώνων της σεζόν 2014–15, ο Μπογκντάνοβιτς έχασε τη θέση του ως βασικός στις 10 Δεκεμβρίου εναντίον των Σικάγο Μπουλς από τον Σεργκέι Καρασιόφ. Αργότερα ανέκτησε την θέση του στις 10 Ιανουαρίου ενάντια στους Ντιτρόιτ Πίστονς. Στο φινάλε της κανονικής περιόδου των Νετς στις 15 Απριλίου εναντίον των Ορλάντο Μάτζικ, ο Μπογκντάνοβιτς έκανε το καλύτερο παιχνίδι της σεζόν, με 28 πόντους, για να βοηθήσει τους Νετς να κατακτήσουν την 8η θέση στην Ανατολική Περιφέρεια με ρεκόρ 101– 88. Οι Νετς έχασαν από τους Ατλάντα Χοκς με 4–2 στον πρώτο γύρο των πλέι οφ.

Στις 11 Νοεμβρίου 2015, ο Μπογκντάνοβιτς βοήθησε τους Νετς να καταγράψουν την πρώτη τους νίκη στη σεζόν, σημειώνοντας 22 πόντους στη νίκη με 106-98 επί των Χιούστον Ρόκετς. Στις 15 Μαρτίου 2016, σημείωσε 44 πόντους (ρεκόρ καριέρας) σε μια νίκη με 131–114 επί των Φιλαδέλφια 76ερς. Ήταν οι περισσότεροι πόντοι για παίκτη των Νετς από τότε που ο Ντερόν Ουίλιαμς σκόραρε 57 πόντους στις 4 Μαρτίου 2012 και οι περισσότεροι από οποιονδήποτε παίκτη των Νετς από τότε που η ομάδα μετακόμισε στο Μπρούκλιν πριν από τη σεζόν 2012-13. Στο φινάλε της κανονικής περιόδου των Νετς στις 13 Απριλίου, ισοφάρισε το ρεκόρ καριέρας του με 7 τρίποντα και σκόραρε 29 πόντους σε μια ήττα με 103–96 από τους Τορόντο Ράπτορς. Οι Νετς έχασαν τους τελευταίους 10 αγώνες της σεζόν και ολοκλήρωσαν με ρεκόρ 21–61.

Στο πρώτο παιχνίδι της σεζόν των Νετς, στις 26 Οκτωβρίου 2016, ο Μπογκντάνοβιτς σημείωσε 21 πόντους για την ομάδα σε μια ήττα με 122–117 από τους Μπόστον Σέλτικς.

### Ουάσινγκτον Ουίζαρντς (2017)

 Ο Μπογκντάνοβιτς (φόντο) με τους Ουίζαρντς τον Μάρτιο του 2017.
Στις 22 Φεβρουαρίου 2017, ο Μπογκντάνοβιτς δόθηκε ως ανταλλαγή, μαζί με τον Κρις ΜακΚάλα, στους Ουάσινγκτον Ουίζαρντς, με αντάλλαγμα τους Άντριου Νίκολσον, Μάρκους Θόρντον και ένα προστατευμένο ντραφτ του 2017. Την 1η Μαρτίου 2017, σημείωσε 27 πόντους σε μια νίκη με 105–96 επί των Τορόντο Ράπτορς. Στις 7 Μαρτίου, σημείωσε 29 πόντους και σημείωσε ρεκόρ ελεύθερων βολών για την ομάδα, με 16 στις 16, σε μια νίκη με 131–127 επί των Φοίνιξ Σανς.

### Ιντιάνα Πέισερς (2017–2019)

Στις 10 Ιουλίου 2017, ο Μπογκντάνοβιτς υπέγραψε με τους Ιντιάνα Πέισερς. Στο ντεμπούτο του για τους Πέισερς στην έναρξη της σεζόν στις 18 Οκτωβρίου 2017, ο Μπογκντάνοβιτς σημείωσε 14 πόντους σε μια νίκη με 140–131 επί των Μπρούκλιν Νετς. Στις 5 Φεβρουαρίου 2018, σημείωσε 29 πόντους (ρεκόρ σεζόν) σε μια ήττα με 111–102 από τους Ουάσινγκτον Ουίζαρντς. Στις 5 Μαρτίου 2018, σημείωσε 29 πόντους σε μια νίκη με 92–89 επί των Μιλγουόκι Μπακς. Στο 3ο παιχνίδι της σειράς πλέι οφ του πρώτου γύρου των Πέισερς εναντίον των Κλίβελαντ Καβαλίερς, ο Μπογκντάνοβιτς σημείωσε 19 από τους 30 πόντους του στο δεύτερο ημίχρονο, με 7 στα 9 τρίποντα, σε μια νίκη με 92-90, όπου οι Πέισερς προηγήθηκαν με 2-1. Τελικά, οι Πέισερς έχασαν τη σειρά σε 7 παιχνίδια.

Την 1η Δεκεμβρίου 2018, ο Μπογκντάνοβιτς σημείωσε 27 πόντους (ρεκόρ σεζόν) σε μια ήττα με 111–110 από τους Σακραμέντο Κινγκς. Στις 2 Φεβρουαρίου 2019, σημείωσε νέο ρεκόρ σεζόν με 31 πόντους σε μια νίκη με 95–88 επί των Μαϊάμι Χιτ. Στις 7 Φεβρουαρίου, σκόραρε 29 πόντους σε μια νίκη με 116–92 επί των Λος Άντζελες Κλίπερς. Στις 11 Φεβρουαρίου, αναδείχθηκε Παίκτης της Εβδομάδας στην Ανατολική Περιφέρεια για την 17η Εβδομάδα της σεζόν 2018–19, σηματοδοτώντας έτσι το πρώτο του βραβείο παίκτη της εβδομάδας στην καριέρα του. Στις 28 Φεβρουαρίου, σημείωσε νέο ρεκόρ σεζόν με 37 πόντους σε μια νίκη με 122–115 επί των Μινεσότα Τίμπεργουλβς. Στις 24 Μαρτίου, σκόραρε 26 από τους 35 πόντους του στο πρώτο ημίχρονο της νίκης των Πέισερς με 124–88 επί των Ντένβερ Νάγκετς.

### Γιούτα Τζαζ (2019–σήμερα)

Στις 7 Ιουλίου 2019, ο Μπογκντάνοβιτς υπέγραψε τετραετές συμβόλαιο 73 εκατομμυρίων δολαρίων με τους Γιούτα Τζαζ, καθιστώντας τον τον πιο ακριβοπληρωμένο Κροάτη αθλητή όλων των εποχών. Σημείωσε δύο νικητήρια buzzer-beater στην πρώτη του σεζόν με τη Γιούτα: στις 8 Νοεμβρίου 2019, εναντίον των Μιλγουόκι Μπακς και στις 9 Φεβρουαρίου 2020, εναντίον των Χιούστον Ρόκετς. Στις 19 Μαΐου 2020, οι Τζαζ ανακοίνωσαν ότι ο Μπογκντάνοβιτς είχε υποβληθεί σε επιτυχή χειρουργική επέμβαση για την επιδιόρθωση μιας ρήξης συνδέσμου στον δεξιό καρπό του και αναμενόταν να μείνει εκτός δράσης για το υπόλοιπο της σεζόν 2019–20.

Την 1η Μαΐου 2021, ο Μπογκντάνοβιτς σημείωσε 34 πόντους (ρεκόρ σεζόν) με 12 στα 22 δίποντα και 6 στα 11 τρίποντα, με 4 ριμπάουντ και 4 ασίστ σε 39 λεπτά σε μία νίκη με 106-102 επί των Τορόντο Ράπτορς. Στις 7 Μαΐου, ο Μπογκντάνοβιτς σημείωσε 48 πόντους (ρεκόρ καριέρας) σε μια νίκη με 127–120 επί των Ντένβερ Νάγκετς.

Στις 16 Απριλίου 2022, κατά τη διάρκεια του Αγώνα 1 του πρώτου γύρου των πλέι οφ, ο Μπογκντάνοβιτς είχε 26 πόντους και 4 ασίστ σε μια νίκη με 99-93 επί των Ντάλας Μάβερικς. Δύο μέρες αργότερα, σημείωσε 25 πόντους σε μια ήττα με 104–110 στον Αγώνα 2.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2014–15 | Μπρούκλιν | 78 | 28 | 23.8 | .453 | .355 | .821 | 2.7 | .9 | .4 | .1 | 9.0 |
| 2015–16 | Μπρούκλιν | 79 | 39 | 26.8 | .433 | .382 | .833 | 3.2 | 1.3 | .4 | .1 | 11.2 |
| 2016–17 | Μπρούκλιν | 55 | 54 | 26.9 | .440 | .355 | .874 | 3.6 | 1.6 | .4 | .1 | 14.2 |
| 2016–17 | Ουάσινγκτον | 26 | 0 | 23.1 | .457 | .391 | **.934** | 3.1 | .8 | .4 | **.2** | 12.7 |
| 2017–18 | Ιντιάνα | 80 | 80 | 30.8 | .474 | .402 | .868 | 3.4 | 1.5 | .7 | .1 | 14.3 |
| 2018–19 | Ιντιάνα | **81** | **81** | 31.8 | **.497** | **.425** | .807 | 4.1 | 2.0 | **.9** | .0 | 18.0 |
| 2019–20 | Γιούτα | 63 | 63 | **33.1** | .447 | .414 | .903 | 4.1 |  **2.1** | .5 | .1 | **20.2** |
| 2020–21 | Γιούτα | 72 | 72 | 30.8 | .439 | .390 | .879 | 3.9 | 1.9 | .6 | .1 | 17.0 |
| 2021–22 | Γιούτα | 69 | 69 | 30.9 | .455 | .387 | .858 | **4.3** | 1.7 | .5 | .0 | 18.1 |
| Σταδιοδρομία | 603 | 486 | 29.1 | .457 | .392 | .861 | 3.6 | 1.6 | .6 | .1 | 15.0 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015 | Μπρούκλιν | 6 | 5 | 34.3 | .390 | .333 | .714 | 3.8 | 1.7 | .7 | **.3** | 10.3 |
| 2017 | Ουάσινγκτον | **13** | 0 | 20.3 | .414 | .356 | .844 | 4.3 | .7 | .5 | .1 | 8.8 |
| 2018 | Ιντιάνα | 7 | 7 | 34.0 | .395 | .378 | .600 | 3.4 | 1.9 | .9 | .0 | 12.4 |
| 2019 | Ιντιάνα | 4 | 4 | **37.0** | .397 | .318 | **.882** | **5.8** | **2.8** | **2.0** | .0 | 18.0 |
| 2021 | Γιούτα | 11 | **11** | 35.5 | .467 | **.461** | .878 | 4.3 | 1.5 | .9 | .0 | **18.1** |
| 2022 | Γιούτα | 6 | 6 | 35.7 | **.481** | .333 | .792 | 4.2 | 1.7 | .3 | .0 | 18.0 |
| Σταδιοδρομία | 47 | 33 | 31.1 | .431 | .382 | .824 | 4.2 | 1.5 | .8 | .1 | 13.7 |

Εθνική ομάδα
------------

 Ο Μπογκντάνοβιτς με την Εθνική Κροατίας το 2012.
Ο Μπογκντάνοβιτς έπαιξε για την Εθνική Κροατίας Κ16 το 2005, την Κ18 το 2006 και το 2007 και την Κ20 το 2009. Το 2010, εντάχθηκε στην Εθνική Κροατίας ανδρών για το Παγκόσμιο Πρωτάθλημα του 2010. Τον Ιούλιο του 2012, ο προπονητής της εθνικής ομάδας της Κροατίας, Γιάσμιν Ρέπεσα, έδιωξε τον Μπογκντάνοβιτς από την ομάδα για πειθαρχικούς λόγους.

Ξανακλήθηκε στην Κροατία για το Ευρωμπάσκετ 2013 και το Παγκόσμιο Κύπελλο του 2014. Εκπροσώπησε επίσης την Κροατία στο Ευρωμπάσκετ 2015, όπου η ομάδα αποκλείστηκε στα προημιτελικά από την Τσεχία. Σε 6 αγώνες στη διοργάνωση, είχε μέσο όρο 10,8 πόντους, 3,4 ριμπάουντ και 1,2 ασίστ, με 31,5% στα δίποντα. Συμμετείχε επίσης στα Ευρωμπάσκετ του 2017 και του 2022.

Ο Μπογκντάνοβιτς εκπροσώπησε επίσης την Κροατία στους Ολυμπιακούς Αγώνες του 2016 στο Ρίο ντε Τζανέιρο. Ήταν ο κορυφαίος σκόρερ της διοργάνωσης με 25,3 πόντους ανά αγώνα, με 50,6% στα δίποντα και 45% στα τρίποντα.

Παραπομπές
----------

1. ↑  *RealGM*. 9740. Ανακτήθηκε στις 4  Απριλίου 2022.
2. 1 2  Cibona bags young forward Bojan Bogdanovic, sportando.com; accessed 20 Ιουλίου 2016.
3. ↑  «Wolves Complete Five Draft-Night Trades». *NBA.com*. 24 Ιουνίου 2011. Ανακτήθηκε στις 6 Ιουλίου 2014.
4. ↑  «NETS Acquire Draft Rights to Bojan Bogdanovic». *NBA.com*. 24 Ιουνίου 2011. Ανακτήθηκε στις 6 Ιουλίου 2014.
5. ↑  Pianigiani, Dincer: 'Bojan Bogdanovic will stay with us', sportando.com; accessed 20 Ιουλίου 2016.
6. ↑  Zeljko Obradovic: 'Bojan Bogdanovic told me that he'll stay', sportando.com; accessed 20 Ιουλίου 2016.
7. ↑  Nets agree to sign Bojan Bogdanovic to 3-year deal, sbnation.com; accessed 20 Ιουλίου 2016.
8. ↑  Bojan Bogdanovic continues to ride the pine
9. ↑  Bogdanovic leads Nets to 1st win, 106-98 over Houston, nba.com; accessed 20 Ιουλίου 2016.
10. ↑  «Thomas scores 25, Celtics fight off Nets 122-117». *ESPN.com*. 26 Οκτωβρίου 2016. Ανακτήθηκε στις 27 Οκτωβρίου 2016.
11. ↑  «Wizards Acquire Bojan Bogdanovic and Chris McCullough». *monumentalsportsnetwork.com*. 22 Φεβρουαρίου 2017. Αρχειοθετήθηκε από το πρωτότυπο στις 30 Μαρτίου 2017. Ανακτήθηκε στις 22 Φεβρουαρίου 2017.
12. ↑  «Wizards snap 8-game skid against Raptors with 105-96 win». *ESPN.com*. 1 Μαρτίου 2017. Ανακτήθηκε στις 2 Μαρτίου 2017.
13. ↑  «Bogdanovic, Beal, Wall lead Wizards past pesky Suns, 131-127». *ESPN.com*. 7 Μαρτίου 2017. Ανακτήθηκε στις 8 Μαρτίου 2017.
14. ↑  «Pacers Sign Bojan Bogdanovic». *NBA.com*. 10 Ιουλίου 2017. Ανακτήθηκε στις 10 Ιουλίου 2017.
15. ↑  «Revamped Pacers rely on new faces to cut down Nets 140-131». *ESPN.com*. 18 Οκτωβρίου 2017. Ανακτήθηκε στις 18 Οκτωβρίου 2017.
16. ↑  «Wizards beat Pacers 111-102, win 5th straight without Wall». *ESPN.com*. 5 Φεβρουαρίου 2018. Ανακτήθηκε στις 5 Φεβρουαρίου 2018.
17. ↑  «Bogdanovic leads Pacers over Bucks 92-89». *ESPN.com*. 5 Μαρτίου 2018. Ανακτήθηκε στις 5 Μαρτίου 2018.
18. ↑  «Pacers erase 17-point deficit to take 2-1 lead over Cavs». *ESPN.com*. 20 Απριλίου 2018. Ανακτήθηκε στις 20 Απριλίου 2018.
19. ↑  «Cauley-Stein's putback dunk lifts Kings past Pacers 111-110». *ESPN.com*. 1 Δεκεμβρίου 2018. Ανακτήθηκε στις 2 Δεκεμβρίου 2018.
20. ↑  «Pacers top Heat 95-88, end 4-game winless streak». *ESPN.com*. 2 Φεβρουαρίου 2019. Ανακτήθηκε στις 10 Φεβρουαρίου 2019.
21. ↑  «Bogdanovic scores 29, Pacers beat short-handed Clippers». *ESPN.com*. 7 Φεβρουαρίου 2019. Ανακτήθηκε στις 28 Φεβρουαρίου 2019.
22. ↑  «Bojan Bogdanovic Named Eastern Conference Player of the Week». *NBA.com*. 11 Φεβρουαρίου 2019. Ανακτήθηκε στις 12 Φεβρουαρίου 2019.
23. ↑  Rappaport, Greg (28 Φεβρουαρίου 2019). «Game Rewind: Pacers 122, Timberwolves 115». *NBA.com*. Ανακτήθηκε στις 28 Φεβρουαρίου 2019.
24. ↑  «Bogdanovic has season-high 35 points, Pacers top Wolves». *ESPN.com*. 28 Φεβρουαρίου 2019. Ανακτήθηκε στις 28 Φεβρουαρίου 2019.
25. ↑  «Bogdanovic scores 35, Pacers blow out Nuggets 124-88». *ESPN.com*. 24 Μαρτίου 2019. Ανακτήθηκε στις 25 Μαρτίου 2019.
26. ↑  «Jazz Sign Forward Bojan Bogdanović». *NBA.com*. 7 Ιουλίου 2019.
27. ↑  «'SVE JE TO DIVNO I KRASNO, ALI TE PRIČE ME UMARAJU!' Najplaćeniji Hrvat u povijesti, koji zarađuje oko 120 milijuna kuna godišnje, progovorio o plaći». *Sportske novosti* (στα Κροατικά). 11 Ιουλίου 2019. Ανακτήθηκε στις 12 Ιουλίου 2019.
28. ↑  «Bojan Bogdanovic undergoes surgery to repair ruptured ligament in wrist». *NBA.com*. 19 Μαΐου 2020. Ανακτήθηκε στις 19 Μαΐου 2020.
29. ↑  «Jazz's Bojan Bogdanovic: Stars in win over Raptors». *CBSSports.com* (στα Αγγλικά). Ανακτήθηκε στις 2 Μαΐου 2021.
30. ↑  «Bogdanovic scores 34 as Jazz rally to beat Raptors 106-102». *FOX Sports* (στα Αγγλικά). Ανακτήθηκε στις 2 Μαΐου 2021.
31. ↑  «Bogdanovic scores career-high 48 points, Jazz beat Nuggets». *CBSSports.com* (στα Αγγλικά). Ανακτήθηκε στις 8 Μαΐου 2021.
32. ↑  «Bojan Bogdanovic's career-high 48 points carry Utah Jazz over Nuggets in playoff-like atmosphere». *The Salt Lake Tribune* (στα Αγγλικά). Ανακτήθηκε στις 8 Μαΐου 2021.
33. ↑  «Utah Jazz hold on in the clutch, steal Game 1 in Dallas». *The Salt Lake Tribune*. Ανακτήθηκε στις 16 Απριλίου 2022.
34. ↑  «Brunson scores 41, Mavs make 22 3s in Game 2 win vs Jazz». *ESPN*. Ανακτήθηκε στις 19 Απριλίου 2022.
35. ↑  «Bojan Bogdanovic kicked out of Croatian National Team». *Sportando.com*. 29 Ιουλίου 2012. Ανακτήθηκε στις 5 Ιουνίου 2019.
36. ↑  «CROATIA UNVEIL AMBITIOUS EUROBASKET SQUAD». *eurobasket2015.org*. 4 Σεπτεμβρίου 2015. Αρχειοθετήθηκε από το πρωτότυπο στις 13 Σεπτεμβρίου 2015.. Ανακτήθηκε στις 13 Σεπτεμβρίου 2015.
37. ↑  «CZECHS MAKE FIRST QUARTER-FINAL TRIP». *.eurobasket2015.org*. 13 Σεπτεμβρίου 2015. Αρχειοθετήθηκε από το πρωτότυπο στις 14 Σεπτεμβρίου 2015.. Ανακτήθηκε στις 13 Σεπτεμβρίου 2015.
38. ↑  «Bojan Bogdanovic». *eurobasket2015.org*. FIBA Europe. Αρχειοθετήθηκε από το πρωτότυπο στις 27 Νοεμβρίου 2015. Ανακτήθηκε στις 13 Σεπτεμβρίου 2015.
39. ↑  «Bojan Bogdanovic». Αρχειοθετήθηκε από το πρωτότυπο στις 7 Σεπτεμβρίου 2016. Ανακτήθηκε στις 11 Σεπτεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπόγιαν Μπογκντάνοβιτς** |

* Προφίλ στο euroleague.net
* Προφίλ στο FIBA.com
* Προφίλ στο NBA.com
* Προφίλ στο tblstat.net
* Προφίλ στο fiba.basketball